‏9 מרץ, 2022

**הורים ותלמידים יקרים,**

שלום רב,

***אירוע פורים בבית הספר***

כמיטב המסורת נחגוג בבית הספר את חג פורים במסיבה ואירוע בית ספרי מרכזי.

האירוע יתקיים **ביום שלישי 15.3.2022 בשעה 17.00 בבית הספר** .

ביום זה לא יתקיימו לימודים והתלמידים יגיעו מחופשים לבית הספר אחה"צ בהסעות בית הספר.

איסוף מהישובים בשעה 16.30 מתחנות ההסעה הרגילות.

פיזור לישובים בשעה 21.00.

מניסיון השנים האחרונות נבקש לשים דגש על שימוש בתחפושות בטיחותיות, הקפידו שילדכם אינם לובשים תחפושות חושפניות , דליקות או מסוכנות.

אנא הקפידו כי ילדכם לא ישתו משקאות משכרים בטרם הגיעם לבית הספר.

מבקש להסב את תשומת ליבכם למס' כללי משמעת מחייבים:

* **נפצים לסוגיהם השונים הם מסוכנים ומסכנים! חל איסור חמור בהבאתם לביה"ס.**
* **חל איסור חמור להביא כלי נשק או דמוי כלי נשק (סכינים, רובים וכיוצ'ב).**
* **אסור לתלמידים לשתות אלכוהול לפני ו/או במהלך מסיבת הפורים הבית ספרית- בכל מקרה של חשד לשתיית אלכוהול, נקרא להורים לבית הספר לאסוף את בנם/ בתם.**
* **יש לשמור על אוירה נעימה וסובלנית כלפי כל החוגגים בביה"ס.**
* ההגעה לביה"ס וחזרה היא עם הסעות ביה"ס ולא עם רכבים פרטיים.

הצוות החינוכי ייפגש עם התלמידים להגדרת כללי המשמעת והזהירות בפורים.

במידה ותלמידים יחצו קווים אדומים אלו, ניאלץ לפעול בחומרה על מנת לשמור על שלום תלמידינו – ילדיכם.

אני מבקש את שיתוף הפעולה שלכם ומקווה לחגיגות פורים שמחות, מלהיבות, מבדרות והולמות מוסד חינוכי.

בברכת חג שמח ובטוח,

אורן דרמון

מנהל בית הספר

מנור כברי